

הכנסת

י"ג בסיוון התשע"ו

19 ביוני, 2016

**3924**

לכבוד

יו"ר הכנסת, ח"כ יולי יואל אדלשטיין

אדוני היושב ראש,

אבקש להעלות על סדר יומה של הכנסת הצעה דיון מהיר בנושא:

אי מינוי חברים מהחברה האזרחית לוועדות התכנון הארציות

דברי הסבר:

במהלך השנים האחרונות אנו עדים לתופעה מדאיגה בה מנהל התכנון מעכב מינויים של חברים מהחברה האזרחית ( ארגוני הסביבה, סטודנטים-דור צעיר, ארגונים חברתיים, ארגונים מקצועיים) למוסדות התכנון הארציים. זאת בעוד נציגי הממשלה ונציגי הרשויות המקומיות מתמנים במהירות.
כך חסר קולו של הציבור בקביעת מדיניות התכנון ובסגיות תכנון פרטניות.

המצב כפי שתואר לעיל מחייב את התערבותה של ועדת הפנים והגנת הסביבה של הכנסת, כמי שאמונה על פיקוח התנהלות משרדי השיכון והאוצר בתחומי התכנון והדיור, לקיים דיון דחוף בסוגיה ביחד עם כל גורמי הממשלה הרלוונטיים לנושא על מנת לפעול לשינוי המצב הקיים.

בכבוד רב,

חבר הכנסת מיקי לוי